|  |
| --- |
| **Droichead agus an FTG – Ról agus Freagrachtaí Molta** |
| **Droichead: An cuspóir**  *Is é príomhchuspóir phróiseas Droichead* ***tacú le foghlaim ghairmiúil múinteoirí nuacháilithe*** *le linn céim an ionduchtaithe, rud a* ***chuirfidh síos dúshraith don fhás agus don fhoghlaim ghairmiúil a thiocfaidh ina ndiaidh*** *sa chéad chéim eile dá ngairmré. (*Beartas Droichead,An Chomhairle Mhúinteoireachta, Márta 2017)  **Ról an FTG (an Fhoireann Tacaíochta Gairmiúla)**  Is próiseas comhoibritheach é i gcónaí tacú leis an MNC trí phróiseas Droichead*.* Dhá chuid atá i ról an FTG:   * treoir agus comhairle a chur ar an MNC le linn an ionduchtaithe scoile, sna chéad chéimeanna den aistear gairmiúil. * dearbhú a thabhairt, i gcomhar leis an MNC go raibh siad páirteach i bpróiseas ardchaighdeáin múinte agus foghlama.   **Freagrachtaí Molta an FTG**  Chun an FTG a threorú ina ról, tugtar thíos moltaí maidir le freagrachtaí. Ní liosta cuimsitheach é seo agus is féidir leis an FTG é a shaincheapadh dá riachtanais féin. Cé go mbeidh freagrachtaí maidir le tacaíocht agus meantóireachta ar gach ball foirne, féadfaidh an FTG cuid de na freagrachtaí eile a shannadh do dhaoine ar leith san fhoireann.  Inseoidh an FTG don MNC ag an gcruinniú tosaigh cad iad an ról agus na freagrachtaí aontaithe a bheidh ar an FTG. |

A grey and black sign with white text

Description automatically generated

|  |
| --- |
| **FTG: Freagrachtaí Molta** |
| * Dul i gcomhairle le baill an FTG maidir le hionchur ar phróiseas Droichead i gcruinnithe foirne i mbun pleanáil ghníomhach leis an MNC maidir le Caighdeáin Droichead * Comhordú a dhéanamh ar an bplean agus ar ghníomhachtaí ionduchtúcháin * Comhordú a dhéanamh ar an obair leis an MNC, ag úsáid an Anailís ar Riachtanais atá ag teacht chun cinn/an Phlean Ionduchtaithe * Am scaoilte a eagrú do ghníomhaíochtaí ionduchtaithe Droichead * Mioneolas a thabhairt d’fhoireann na scoile agus don Bhord Bainistíochta ar nádúr agus cuspóir rannpháirtíocht na scoile in Droichead * Dul i gcomhairle le baill an FTG agus leis an MNC maidir le leagan amach Droichead don tréimhse ama a mbeidh an MNC ag múineadh sa scoil * Tacaíocht ghairmiúil agus oideolaíoch don MNC * Tacú le baill an FTG agus leis an MNC/na MNC * Ról gach baill den FTG, an MNC agus an phríomhoide a aontú ag an gcéad chruinniú * Teagmháil a dhéanamh le baill eile foirne maidir le deiseanna don MNC chun cuairt a thabhairt/breathnú a dhéanamh ina seomraí ranga agus dul i mbun oibre taobh leo * An MNC a chumasú agus a chumhachtú chun freagraí ar cheisteanna a lorg/a fhoinsiú * Mioneolas a chur ar fáil don MNC ar nádúr phróiseas Droichead sa scoil agus ar an gcuspóir atá leis * Tacú a sholáthar don phleanáil & don ullmhúchán do theagasc agus d’fhoghlaim an MNC * Teorainneacha soiléire a shocrú don ghaol idir an FTG agus an MNC * Eolas ar bheartais agus ar nósanna imeachta uile na scoile a shoiléiriú don MNC * Cuireadh a thabhairt do mhúinteoirí bheith ina mbaill d’Fhoireann Tacaíochta Gairmiúla na scoile * Freastal ar fhorbairt ghairmiúil Droichead (tugtar cuireadh do dhuine amháin ón scoil) * Dul i mbun comhpháirtíochta leis an MNC sa seomra ranga, e.g. breithniú agus plé * Comhthadhaill le Rannóg Ionduchtúcháin Oide Droichead/ Ceannaire Foghlaim Ghairmiúil * Teagmháil a dhéanamh le scoil/scoileanna eile chun tacú le gníomhaíochtaí ionduchtaithe, más gá * Aiseolas a thabhairt agus a ghlacadh ar shlí chuiditheach, oscailte agus ghairmiúil * Comhordú a dhéanamh ar an bpróiseas iomlán Droichead i gcomhar le baill an FTG agus an MNC, lena n-áirítear sceidil de chruinnithe agus cláir oibre a chur ar fáil agus am scaoilte Droicheada chomhordú agus taifid chuí a choimeád * Teacht ar chomhthoil maidir leis an gcomhdhearbhú agus Foirm D a shíniú, más cuí * Comhordú a dhéanamh ar chríoch an phróisis Droichead don MNC le baill an FTG * A chinntiú go gcuirtear próiseas Droichead i gcrích go cuí sa scoil agus go gceaptar beartas scoile uile ar an ionduchtú. * Eile… |

|  |
| --- |
| **Droichead agus an MNC – Róil agus Freagrachtaí Molta** |
| **Droichead: An cuspóir**  *Is é príomhchuspóir phróiseas Droichead* ***tacú le foghlaim ghairmiúil múinteoirí nuacháilithe*** *le linn céim an ionduchtaithe, rud a* ***chuirfidh síos dúshraith don fhás agus don fhoghlaim ghairmiúil a thiocfaidh ina ndiaidh*** *sa chéad chéim eile dá ngairmré.*  (Beartas *Droichead*, An Chomhairle Mhúinteoireachta, Márta 2017)  **Róil an MNC (an Múinteoir Nuacháilithe)**  Is próiseas comhoibríoch i gcónaí é an tacaíocht a thugtar do mhúinteoir nuacháilithe le linn Droichead. Is é atá i gceist le Droichead go bunúsach ná aistear gairmiúil an MNC agus próiseas a (h)ionduchtaithe. Príomhghné den phróiseas seo ná rannpháirtíocht MNC le comhghleacaithe a bhfuil níos mó taithí acu, agus machnamh ar na comhráite gairmiúla a tharlaíonn ina f(h)oghlaim ghairmiúil agus cleachtadh gairmiúil. Tá bealaí éagsúla ann inar féidir FTG a bhunú.  Tríd an rannpháirtíocht a bhíonn aige nó aici i bpróiseas Droichead, beidh na nithe seo a leanas déanta ag an MNC:   1. rannpháirteach go gairmiúil san ionduchtú scoilbhunaithe agus i ngníomhaíochtaí foghlama gairmiúla breise 2. tiomantas gairmiúil léirithe aige nó aici don teagasc agus foghlaim dá c(h)uid daltaí/mac léinn 3. rannpháirteach sa chleachtadh machnamhach a thacaíonn lena f(h)oghlaim ghairmiúil agus cleachtadh gairmiúil ina (h)aonair agus i gcomhar le daoine eile.   Bunaithe ar an méid thuas, comhlánaíonn an múinteoir nuacháilithe in éineacht le beirt chomhalta den Fhoireann Tacaíochta Gairmiúla, dearbhú comhpháirteach ag deimhniú go raibh siad rannpháirteach i bpróiseas fiúntach múinteoireachta agus foghlama.  **Freagrachtaí Molta an MNC**  Chun an MNC a threorú ina ról, tugtar thíos moltaí maidir le freagrachtaí. Ní liosta cuimsitheach é seo agus is féidir leis an MNC é a shaincheapadh dá riachtanais féin.  Inseoidh an FTG don MNC ag an gcruinniú tosaigh cad iad an ról agus na freagrachtaí aontaithe a bheidh ar an FTG |
| **MNC: Freagrachtaí Molta** |
| * Deán iarratas ar Droichead ar [www.teachingcouncil.ie](http://www.teachingcouncil.ie), an ríomhphost deimhniúcháin a choiméad agus cóip a sheoladh ar aghaidh chuig an FTG * Freastal ar chruinnithe braisle amháin in aghaidh an téarma i gcomhréir le do thionacht sa scoil * A chinntiú go ndéantar Foirm D a líonadh isteach i gceart sula gcuirtear é chuig an gComhairle Mhúinteoireachta * Machnamh a dhéanamh ar chleachtas agus é a mheasúnú i gcomparáid le Cód Iompair Ghairmiúil na Comhairle Múinteoireachta * Bheith ar an eolas maidir le contanam na forbartha gairmiúla agus na freagrachtaí atá air/uirthi dá réir * Bheith lánpháirteach i gclár ionduchtúcháin na scoile agus tabhairt faoi eilimintí an chláir sin * Bheith mar chomhpháirtí i bhfoireann na scoile * Bheith eolach ar bheartais agus ar nósanna imeachta uile na scoile * Breathnaigh ar chleachtadh múinteoirí a bhfuil níos mó taithí acu, chomh maith le breathnóireacht chleachtadh an MNC a dhéanann an FTG. * Foghlaim ó dhea-chleachtas seanbhunaithe mhúinteoirí na scoile agus/nó múinteoirí eile * Machnamh a dhéanamh ar aiseolas gairmiúil an phríomhoide, an mheantóra/an FTG agus bhaill foirne eile a thugann comhairle ar theagasc agus ar fhoghlaim * Aiseolas a thabhairt agus a ghlacadh ar shlí chuiditheach, oscailte agus ghairmiúil * Ullmhú go críochnúil do gach ceacht agus an phleanáil ghearrthéarmach agus fhadtéarmach a bheith ar fáil agus cothrom le dáta * Punann ghairmiúil Taisce a chur i dtoll a chéile in imeacht aimsire, chun tacú le próiseas machnaimh ar a chleachtas nó a cleachtas féin, trína gcuirfear fócas ar fáil do chomhráite gairmiúla a bheidh lárnach do Droichead, agus a chumasóidh don MNC réimsí ina bhfuil gá aige/aici le tacú nó treoir a shainaithint. D’fhéadfaí é a chruthú i bhfoirm chóip chrua nó doiciméad leictreonach. Meastar go mbeidh lucht na gairme ag smaoineamh le linn na treoirscéime ar cén fhoirm is fearr a thacódh le próiseas gairmiúil foghlama agus machnaimh do mhúinteoirí. * Bheith rannpháirteach i bpleanáil ghníomhaíochta i gcomhar leis an FTG * Comhoibriú leis an FTG chun réimsí spéise a shainaithint d’fhoghlaim ghairmiúil amach anseo * Freastal ar sheisiúin forbartha gairmiúla agus cuidiú le foghlaim an ghrúpa trí bheith rannpháirteach go hiomlán * Bheith eolach ar an dualgas cúraim i leith gach dalta sa scoil * Glacadh le freagracht as cabhair agus comhairle a iarraidh * Cloí le héiteas gairmiúil na scoile ó thaobh iompair agus teacht i láthair * Bheith i mbun cleachtas machnamhach leis an FTG, rannpháirteach i bpróiseas fiúntach múinteoireachta agus foghlama, agus sínigh dearbhú comhpháirteach (Roinn 8-Foirm D   Tá próiseas athbhreithnithe i bhfeidhm inar mian le MNCanna nó FTG ábhair imní a ardú maidir le gnéithe de phróiseas Droichead. Is é atá i gceist leis an bpróiseas seo céim neamhfhoirmiúil, ag leibhéal na scoile, agus céim níos foirmiúla ag leibhéal an CNIM. Chomh maith leis sin, táthar in ann saincheisteanna nach bhfuil réitithe a ardú sa Chomhairle Mhúinteoireachta, trína painéil um Dhearbhú Cáilíochta de chuid Droichead. |